Source: http://tuusula.cloudnc.fi/fi-FI/Toimielimet/Kunnanhallitus/Kokous_1022020/Koulujen_paivakotien_ja_nimettyjen_kohte(19892)
Timestamp: 2020-02-21 06:58:27+00:00
Document Index: 6074916

Matched Legal Cases: ['§ 52', 'kko ', '§ 150', '§ 53', '§ 54', '§ 55', '§ 57', '§ 58']

Koulujen, päiväkotien ja nimettyjen kohteiden siivous-, ruoka- ja vaatehuoltopalvelujen hankinta | Tuusula
Koulujen, päiväkotien ja nimettyjen kohteiden siivous-, ruoka- ja vaatehuoltopalvelujen hankinta
§ 52 Koulujen, päiväkotien ja nimettyjen kohteiden siivous-, ruoka- ja vaatehuoltopalvelujen hankinta
TUU-2019-2172
Inkeri Kontiola, hankintasuunnittelija, inkeri.kontiola@tuusula.fi
Riikka Meriläinen, siivouspäällikkö, riikka.merilainen@tuusula.fi
Tuusulan kunta / Tilapalvelut on pyytänyt tarjouksia koulujen, päiväkotien ja nimettyjen kohteiden siivous-, ruoka- ja vaatehuoltopalveluista tarjouspyynnön ja sen liitteiden mukaisesti.
Tarjouspyynnön kohteena on ylläpitosiivous- ja perussiivous sekä ruoka- ja vaatehuoltopalvelut: 11 päiväkotia, 13 koulua, siivottava pinta-ala noin 36 658 m². Ylläpito- ja perussiivous: 39 kohdetta, siivottava pinta-ala noin 20 259,5 m² (kerhotila, kirjastot, kuntosali, kylätalot, leirikeskus, nuorisotalot, urheilukeskukset, toimistot, työterveys, varikko). Ylläpitosiivous- ja perussiivous sekä vaatehuolto: 1 uimahalli, siivottavapinta-ala 2535 m². Ylläpito- ja perussiivous Kiinteistö Oy Kerava-Tuusula paloasema 1 kohde siivottava pinta-ala 1072 m², Ylläpito- ja perussiivous sekä apuvälineiden pesu Keski-Uudenmaan sote-kuntayhtymän Tuusulan kohteet 10 kohdetta, siivottavapinta-ala noin 11 234 m².
Tarjouspyynnössä on kerrottu, että sopimuskauden aikana tulee siivottaviin neliömääriin, siivoustaajuuksiin tai ateriamääriin tai muihin palveluihin muutoksia tai palvelut loppuvat joistakin kohteista kokonaan tai uusia kohteita tulee kunnan palvelutarjonnan ja toimipaikkojen muutosten vuoksi.
Sopimuskausi alkaa 1.7.2020 ja on toistaiseksi voimassa oleva.
Hankinnasta on julkaistu ilmoitus 8.11.2019 HILMA:ssa numerolla 2019-023028 sekä 11.1.2019 Tenders Electronic Daily virallisen lehden täydennysosassa numerolla 2019/S 217-532852. Hankinnassa on noudatettu avointa menettelyä, tarjousten vertailuperusteena oli kokonaistaloudellinen edullisuus (hinta 60 % ja laadulliset tekijät 40 %).
Hankinnassa noudatetaan julkisista hankinnoista ja käyttöoikeussopimuksista annettua lakia (1397/2016). Hankinnan arvioitu kokonaisarvo vuositasolla on noin 1 700 000 euroa (alv 0 %). Hankinnan arvo ylittää hankintalain 25 §:n kansallisen kynnysarvon.
Palvelun tuottamiseen valitaan yksi toimija. Hankintaa ei ole jaettu osiin, koska kohteissa tuotettu palvelu muodostaa luontevan kokonaisuuden, jota ei ole tarkoituksenmukaista jakaa. Palvelua ei ole myöskään tarkoituksenmukaista jakaa osiin alueellisesti, koska sopimuksen aikainen puhtaus- ja ruokapalvelujen tuottaminen vaatii tiivistä yhteistyötä toimijan ja tilaajan välillä.
Tarjousten avaamisen jälkeen suoritettiin määräajassa saapuneiden tarjousten tarkistus ja arviointi. Tarjousten käsittely ennen vertailua on kolmivaiheinen, ensin avataan saapuneet tarjoukset ja tämän jälkeen tarkistetaan tarjousten tarjouspyynnönmukaisuus ja tarjoajien kelpoisuusehtojen täyttyminen. Tarjouspyynnön vastaiset tarjoukset hylätään ja vaatimukset täyttävät tarjoukset otetaan mukaan tarjousvertailuun.
Tarjousten avaus, tarjouspyynnönmukaisuus ja tarjoajien kelpoisuus
Tarjouksia saatiin asetettuun määräaikaan 3.1.2020 klo 12:00 mennessä kaksi (2) kappaletta, Lassila & Tikanoja Oyj ja RTK Palvelut Oy.
Tarjoukset avattiin suljetussa tilaisuudessa 7.1.2020 hankintayksikön tiloissa. Määräajan jälkeen saapuneita tarjouksia ei ollut. Tarjousten avauspöytäkirja liitteenä.
Avaamisen jälkeen suoritettiin määräajassa saapuneiden tarjousten tarkistus ja arviointi. Molemmat tarjoukset olivat tarjouspyynnön mukaisia ja tarjoajat täyttivät tarjouspyynnössä kohdassa Tarjouspyynnön muut ehdot, pyydetyt kelpoisuusehdot.
Tarjoajilla oli mahdollisuus esittää tarjouspyyntöön liittyviä lisäkysymyksiä. Määräaikaan 10.12.2019 kello 12.00 mennessä esitettiin kysymyksiä, joihin vastattiin tarjouspalvelu.fi:n kautta kaikille tarjoajille 11.11. ja 12.11.2019. Hankintayksikkö lähetti itse viestin 26.11.2019 ja tiedotustilaisuuden 25.11.2019 materiaalin tarjouspalvelu.fi kautta kaikille tarjoajille tiedoksi.
Tarjouspyyntöasiakirjojen mukaan palveluntuottajaksi valitaan kokonaistaloudellisesti edullisin tarjous siten, että hinnan osuus on 60 % ja laadun osuus 40 %. Kokonaistaloudellisesti edullisin tarjous saa suurimmat kokonaisvertailupisteet.
LAADUN JA HINNAN KOKONAISVERTAILUPISTEET, laatu 40 % ja hinta 60 %
Laadun vertailupisteet
Hinnan vertailupisteet Kokonais-
vertailupisteet
Lassila & Tikanoja Oyj 40,000 60,000 100,000
RTK-Palvelu Oy 38,919 56,330 95,249
Lassila & Tikanoja Oyj:n tarjous on kokonaistaloudellisesti edullisin. Tarjouksen vertailuhinta on 1 748 811,77 euroa/vuosi (alv 0 %).
Laajempi tarjousvertailutaulukko on liitteenä. Tarjoukset ovat nähtävillä kokouksessa.
Kokonaistaloudellisesti edullisimman tarjouksen on antanut Lassila & Tikanoja Oyj.
Hankintapäätöksen tekee kunnanhallitus, koska Tuusulan kunnan puhtaanapidosta vastaa kiinteistöjen ylläpitoyksikkö, mikä toimii teknisen lautakunnan alaisuudessa ja ruokapalveluista vastaa ruokapalveluyksikkö, mikä toimii kasvatus- ja sivistyslautakunnan alaisuudessa.
Hankintapäätöksen tiedoksianto ei merkitse sopimuksen syntymistä. Valitun toimittajan kanssa tehdään kirjallinen hankintasopimus, kun hankintapäätös on saanut lainvoiman. Sopimus voidaan solmia aikaisintaan 14 päivän kuluttua siitä, kun asianosainen on saanut päätöksen valitusosoituksineen tiedoksi
Tuusulan kunnanvaltuuston 10.12.2018 § 150 hyväksymän hallintosäännön toimivaltasäännösten mukaan kunnanhallitus päättää kunnan yhteisistä hankinnoista, joiden arvo ylittää 200 000 euroa (alv 0 %).
valita Tuusulan kunnan koulujen, päiväkotien ja nimettyjen kohteiden siivous- ja ruoka- ja vaatehuoltopalveluiden palveluntuottajaksi Lassila &Tikanoja Oyj:n yllä mainituin perustein.
oikeuttaa vs. tilapalvelupäällikön allekirjoittamaan hankintasopimus sekä mahdollinen väliaikainen hankintasopimus, mikäli hankintapäätöksestä valitetaan markkinaoikeuteen
tarjoajat, kasvu ja ympäristö, tilapalvelut
Avauspöytäkirja, Puhtaus- ja ruokapalvelut koulujen, päiväkotien ja nimettyjen kohteiden siivous- ja ruoka- ja vaatehuoltopalvelut
Vertailutaulukko, Puhtaus- ja ruokapalvelut: koulujen, päiväkotien ja nimettyjen kohteiden siivous- ja ruoka- ja vaatehuoltopalvelut
tarjouspyyntö, Puhtaus- ja ruokapalvelut: koulujen, päiväkotien ja nimettyjen kohteiden siivous- ja ruoka- ja vaatehuoltopalvelut
§ 53 Pizza Fresh, maa-alueen vuokraaminen kiinteistöstä 858-404-3-1876 Fiskarila, Kellokoski
§ 54 Valtuustoaloitteet, 31.12.2019 kesken olleet
§ 55 Toimielinten pöytäkirjojen otto-oikeus
§ 57 Muut asiat
§ 58 Viranhaltijapäätösten otto-oikeus (lisäpykälä)